Bayram Apoyev

Bayram  Fəti oğlu Apoyev (Apoyev Bayram Fəti oğlu (Ağrıdağ)) — tanınmış alim-şair; Azərbaycan Yazıçılar Birliyinin üzvü; "Azərbaycan Respublikasının Qabaqcıl Təhsil İşçisi".

 Həyatı 
B.F.Apoyev 15 aprel 1957-ci ildə Goranboy rayonunun Cinli-Boluslu kəndində anadan olmuşdur. 1964- 1974-cü illərdə Qərbi Azərbaycanın Vedibasar mahalının  Xalisa kənd orta məktəbində təhsil almışdır.
1978-ci ildə V.İ.Lenin adına APİ-ni ( indi ADPU ), 1988-ci ildə Azərb. ETPEİ –nin (indi Azərbaycan Respublikası Təhsil İnstitutu) aspiranturasının əyani şöbəsini bitirmişdir. 1989-cu ildə “ İbtidai siniflərdə diyarşünaslıqdan istifadənin təlimin keyfiyyətinə təsiri ” mövzusunda dissertasiya müdafiə edib pedaqogika üzrə fəlsəfə doktoru elmi dərəcəsi almışdır. 1991-ci ildə  müsabiqə yolu ilə Gəncə Dövlət Universitetinin Ümumi pedaqogika kafedrasında müəllim, 1994-cü ildə həmin kafedrada dosent vəzifəsinə  seçilmişdir. 

1994-2002-ci illərdə Pedaqogika və psixologiya fakültəsinin dekanı vəzifəsində çalışmışdır.2007-ci ildən hal-hazıra kimi Pedaqoji fakültəsinin dekanı vəzifəsində işləyir.100- ə yaxın elmi əsərin, o cümlədən 22 adda elmi monoqrafiya, dərslik, dərs vəsaiti və elmi- metodik vəsaitin,100-dən yuxarı qəzet məqaləsinin müəllifidir.2017-ci ildə " Nizami Gəncəvinin pedaqoji ideyalar sistemi " mövzusunda elmlər doktoru dissertasiyasını müdafiə etmişdir. Ailəlidir, iki oğlu, iki qızı var.

 Kitabları 
1. Kitabları:    Elmi monoqrafiyalar :1.Nizami Gəncəvinin pedaqoji görüşləri. Bakı :" Adiloğlu ",2008  2.Heydər Əliyev və Nizami Gəncəvi. Bakı:"Şərq-Qərb ",2020    Dərsliklər :1. Azərbaycan  Respublikasının coğrafiyası.8/9- cu siniflər üçün.Bakı :" Maarif ",1991( həmmüəlif : Budaq Budaqov)    2.Əlifba (kürd dilində).Bakı: " Maarif ", 1996     3.Nizami Gəncəvinin pedaqoji görüşləri.Ali pedaqoji təhsil müəssisələrinin bakalavriat səviyyəsində təhsil alan tələbələr üçün. Bakı :"Nərgiz", 2018       Dərs vəsaitləri: 1.Müşahidə gündəliyi.4-cü siniflər üçün.Bakı : "Maarif ",1988  2. Nizami Gəncəvi irsindən pedaqoji prosesdə istifadə işinin sistemi. Bakı :"Mütərcim",2012
Bədii kitabları :

1.Ağrı.Bakı :"Adiloğlu ",2005

2.Qarabağım.Bakı:"Nasir", 2006

3.Öz gülüm- gül ömrüm. Bakı :"Nərgiz",2015

4.Ana yurdum. Bakı :" Nərgiz ", 2017

5.Sarıbabaya salam.Bakı :"Nərgiz ",2020

 İstinadlar 

Kateqoriya:Goranboyda doğulanlar